Hier is die moet-hê-items vir jou lentekasDeur Lizel van der Westhuizen Met die dae wat nou vinniger langer en warmer word, kan ons uiteindelik ons ​​aandag vestig op die jongste lente- en somer-modeneigings. Ek weet jy dra dalk nog ŉ truitjie terwyl jy hier lees, maar wees verseker, soel someraande is net om die draai. So met dit in gedagte, is dit tyd om ŉ idee te kry van die gewildste style, kleure, afdrukke en moet-hê-items wat die komende seisoen in die kollig sal wees. (Foto verskaf) Die Grinch sou baie gemaklik ingepas het by die lente en somer van 2022, want hierdie seisoen is groen, net soos die karakter. Jy gaan lemmetjiegroen orals sien, so maak dit deel van jou klerekas. (Foto verskaf) Dit is hele ŉ rukkie sedert ons laas mini-rompe (die mikro-mini soort) op die rakke gesien het, maar ons moet erken, ons is nogal reg vir hierdie tendens. (Foto verskaf) Dra gerus Barbie-pienk van jou kroontjie tot jou toontjie, want dit is die kleur van hierdie seisoen, en natuurlik ook my eie gunstelingkleur. (Foto verskaf) Wat is beter as ŉ broekpak? ŉ Broekpak in ŉ helder- of pastelkleur. Ja, die werksdrag van die 1980’s is terug en vertoon selfs sterker as ooit te vore met daardie bypassende skouerkussings, breër broekspype en die opvallende kleurplatte. Kikker gerus jou werksklerekas op met hierdie uitrustings. (Foto verskaf) Hierdie seisoen gaan dit alles oor gedrukte, blink materiaal wat ŉ bietjie van daardie Studio-54-glans tot jou voorkoms voeg. Metaalkleurige midi- en maxi-rompe en -rokke is baie gewild en ons is mal oor die impak wat hierdie neiging sover gehad het. Trek eenvoudig ŉ geplooide romp aan en jou hele uitrusting word onmiddellik getransformeer. Aarbeimelkvere het hierdie seisoen by verskeie vertonings opgeduik − gaan loer gerus na David Koma, Giambattista Valli, Prabal Gurung − wat ŉ bietjie partytjie en lekkerkry tot hierdie lente- en somerseisoen voeg. (Foto verskaf) Gebruik hierdie style om jou klerekas te vernuwe en jou byderwets te laat lyk.